recursal/SuperWikiNEXT-32B huggingface dataset:
**ایپی سوڈ** (انگریزی: Episode) ایک ڈرامائی تخلیق یا ڈاکیومنٹری کی ایک بیانیہ اکائی ہے۔ مثلًا کسی ریڈیو، ٹیلی ویژن یا آن لائن سلسلہ وار ڈرامے کے کئی ایپی سوڈ ہو سکتے ہیں۔ ایپی سوڈ کو دوسرے لفظوں میں **حصہ** یا **کڑی** بھی کہ سکتے ہیں۔ کئی بار ہر ایپی سوڈ دلچسپ موڑ دکھا سکتا ہے۔ کئی بار ایک ایپی سوڈ کی کہانی کا جو رخ اور اس کی جو روانی تھی، اگلے ایپی سوڈ میں صورت حال اس سے مختلف ہوتی ہے۔ سلسلوں کی ایک خوبی یہ بھی ہوتی ہے کہ اکثر کسی ایپی سوڈ کو ایک دل چسپ موڑ پر لاکر چھوڑ دیا جاتا ہے، تاکہ ناظرین کے ذہنوں جاننے کی تشنگی رو نما ہو اور اس وجہ وہ اگلا ایپی سوڈ ضرور دیکھیں۔ ایپی سوڈوں کی نشان زدگی کے دو طریقے ہیں۔ ایک طریقہ تو ریاضی کا ہے، یعنی ہر ایپی سوڈ کو اپنی تخلیق کے حساب سے ایک نمبر دیا جاتا ہے اور اس کے بعد والا ایپی سوڈ ایک نمبر آگے کا ہوتا ہے۔ دوسرا طریقہ یہ ہے کہ ہر ایپی سوڈ کو کوئی عنوان دیا جائے۔ مثلًا کسی مشہور شخص کی زندگی کو دکھاتے وقت اس کی پیدائش، مقامی ماحول، اسکولی دور، جامعاتی تعلیم، پیشہ ورانہ زندگی کی شروعات، شادی اور سماجی کام مختلف الگ الگ ایپی سوڈوں میں منقسم ہو سکتے ہیں۔ اکثر ہر ایپی سوڈ کی کے شروع میں سابقہ ایپی سوڈ کی کچھ جھلکیاں دکھائی یا سنائی جاتی ہیں۔ یہ بھی ایک طریقہ کچھ ایپی سوڈ کے ہدایت کار لوگ اپناتے ہیں کہ ایک ایپی سوڈ کے ختم پر آگے کی کڑی کی کچھ جھلک بھی دکھاتے یا سناتے ہیں، حالاں کہ یہ طریقہ ہر جگہ تسلیم شدہ نہیں ہے اور کئی ایپی سوڈوں کی تخلیق اس پہلو کے بغیر ہی ہوتی ہے۔ ٹی وی کے ایپی سوڈوں میں پہچان کے لیے ایپی سوڈ کے شروع میں کوئی مخصوص دھن کی موسیقی، کوئی نغمہ، رقص اور سلسلے کی اہم چھلکیوں کو اپنی پہچان کے طور پر بھی بار بار پیش کیا جاتا ہے۔

کچھ طویل سلسلے والے ایپی سوڈوں میں یکسانی چاہ کر بھی نہیں رکھی جا سکتی ہے۔ اس کی وجہ یہ ہے کہ شروع سلسلے میں دکھنے والے فن کار بعد میں یہ سلسلہ ترک کر چکے ہوتے ہیں۔ اس کے علاوہ طویل سلسلوں کی کہانیاں مختلف موڑوں سے ہو کر گزرتی ہوئی دکھائی پڑتی ہے۔ کئی بار ایک ایپی سوڈ کا مثبت کردار آگے کے کچھ ایپی سوڈ بعد منفی دکھنے لگتا ہے۔ ایضًا کوئی منفی کردار مثبت ہو جاتا ہے۔ ایک ہی کردار کو مختلف حالات میں دکھایا جاتا ہے، مثلًا یہ کہ وہ غریب سے امیر ہوتا ہے یا امیری سے غربت میں داخل ہوتا ہے۔ ٹی وی ایپی سوڈ میں شوٹنگ کا مقام ضرورت کے تحت بدلا جاتا ہے۔ سوانحی ایپی سوڈ میں ایک ہی کردار کو لازمًا کئی لوگ پیش کرتے ہیں، جیسے کہ بچپن ایک شخص، جوانی ایک دوسرا شخص اور بڑھاپا کوئی تیسرا شخص۔

مزید دیکھیے
-----------

* ٹیلی ویژن

حوالہ جات
---------
**ایکس**  (انگریزی: Ex) سماجی رشتہ داری میں کسی ایسے شخص کو کہا جاتا ہے جس سے سابقًا ربط و تعلق رہا ہو۔ یہ ربط کئی قسم کا ہو سکتا ہے، جیسے کہ عشق و معاشقہ کا یا شادی کا۔ ایکس کو بجائے خود ایک لفظ کے استعمال کیا جا سکتا ہے یا پھر یہ کہ کسی رشتے سے پہلے بھی استعمال ممکن ہے، جیسے کہ ایکس بوائے فرینڈ یا ایکس گرل فرینڈ۔ جہاں عام اردو میں اول الذکر کے لیے کوئی متبادل لفظ نہیں ہے، ثانی الذکر کے لیے سابقہ استعمال کیا جا سکتا ہے، جیسے کہ سابقہ بوائے فرینڈ یا سابقہ گرل فرینڈ۔ اسی طرح کسی ماضی کی کسی نسبت یا عہدہ برداری کے اظہار کے لیے بھی ایکس کا انگریزی میں ک ثرت سے استعمال یوتا ہے، جیسے کہ ایکس گٹارسٹ (سابقہ گٹار نواز) اور ایکس چیف منسٹر (سابقہ وزیر اعلٰی)۔

ایکس کے رشتے کے مسائل
---------------------

انسانی رشتوں میں جب اچانک ایک فریق کی دل چسپی اپنے محبوب سے ہٹ جاتی ہے تو لازم نہیں کہ دوسرا شخص اس رشتے کو فوری ترک کرے اور آگے بڑھے۔ اس میں بار صورت حال گھریلو تشدد، جرم جاسوسی اور ماحول کی بدمزگی کے علاوہ اکتاہٹ اور ذہنی الجھن جیسے معاملات کو ہوا دے سکتی ہے۔

کئی بار رشتے کی پیچیدگی کسی بیان اور فیصلے سے قاصر بھی ہو سکتی ہے۔ 2020ء میں بالی وڈ اداکار سوشانت سنگھ راجپوت نے عجیب مشتبہ حالت میں وفات پائی، جسے بعد میں لوگوں نے خود کشی کا نام دیا۔ سشانت سنگھ راجپوت کا انتقال کیسے اور کن حالات میں ہوا سی بی آئی اس کی جانچ کر رہی ہے۔ ٹی وی سے بالی ووڈ میں سفر کرنے والے سشانت سنگھ راجپوت کی زندگی میں کئی لڑکیوں کے ساتھ لیو ان ریلیشن شپ کو لے کر گپ شپ ہوئی، لیکن انکتا لوکھانڈے وہ نام ہیں جو سشانت کے ساتھ 6 سال تک رشتے میں رہیں۔ دونوں کا کنبہ اس رشتے سے خوش تھا، دونوں شادی کرنا چاہتے تھے۔ لیکن پھر اچانک کچھ ایسا ہوا کہ 6 سال کے اس رشتے کو دونوں نے توڑ دیا۔ اس رشتے کے ٹوٹنے کے باوجود انکتا ہی وہ ادا کارہ تھی جس نے سوشانت کے گذر جانے پر سب سے زیادہ تاسف کا اظہار کیا، جب کہ ادا کار کی انتقال سے پہلے قربت ریا چکرابرتی کے ساتھ جاری تھی۔

مزید دیکھیے
-----------

* لیو ان ریلیشن شپ
* بوائے فرینڈ
* گرل فرینڈ
* ہم جنس پسندی

حوالہ جات
---------

1. ↑  "Ex-"۔ Reference.com۔ اخذ شدہ بتاریخ مئی 7, 2012  تحقق من التاريخ في: `|access-date=` (معاونت)
2. ↑  ایکس گرل فرینڈ کی جاسوسی کے لیے کھود رہا تھا سرنگ ، خود ہی ہو گیا "دردناک حادثہ "کا شکار
3. ↑  انکتا لوکھنڈے۔ سشانت سنگھ راجپوت کا کیوں ٹوٹا تھا رشتہ، 6 سال کے بعد ہوا تھا بریک اپ
اے-10 تھنڈربولٹ
**اے -10 تھنڈربولٹ** (A-10 Thuderbolt) زمینی افواج کی مدد کرنے کے لیے بنایا جانے والا ہوائی جہاز ہے۔ اس کا ڈیزائن دلچسب اور اس کی خوبیاں حیران کن ہیں۔ اسے فیئر چائلڈ امریکہ نے بنایا ہے۔ خاص طور پر یہ ٹینکوں کے خلاف استعمال ہوتا ہے۔ اس کے آگے ایک توپ جی اے یو-8 ایوینجر (GAU-8 Avenger) نصب ہوتی ہے جس کی 6 گولیاں ایک ٹینک کو تباہ کرنے کے لیے کافی ہوتی ہیں۔

بکتر
----

اے -10 میں ٹٹانیم کا بنا ہوا بکتر نصب ہے جو اس کے وزن کا 6٪ بنتا ہے۔ یہ اسے 20میلی میٹر کی گولیوں سے مکمل طور پر بچا سکتا ہے اور یہ ایک پر کے بیشتر حصے اور ایک انجن کے بغیر اڑ سکتا ہے۔ یہ بات 2003 کے امریکا کے عراق پر حملے کے بعد ثابت ہوئی جب ایک اے -10 کا پر اور انجن تباہ ہو گئے اور وہ اترنے میں کامیاب ہو گیا۔

اسلحہ
-----

یہ جہاز جی اے یو-8 ایونجر گن ٹینکوں کے خلاف استعمال کرتا ہے۔ اس کے علاوہ یہ اے جی ایم-65 ماورک بھی لے جا سکتا ہے اور یہ ای سی ایم پاڈ (ECM Pod) بھی لے کر جاتا ہے جو ریڈار جیم کر نے کے لیے استعمال ہوتا ہے۔ یہ اپنے دفاع کے لیے دو عدد سائیڈونڈر میزائل بھی لے کر جاتا ہے۔ 

|  |  |
| --- | --- |
|  | ویکی ذخائر پر **اے-10 تھنڈربولٹ** سے متعلق سمعی و بصری مواد ملاحظہ کریں۔ |
ماریو برادرز میں باؤزر
باؤزر''Bowser''  ماریو برادرز کہانیوں اور کھیلوں کی ایک شخصیت ہے۔

تاریخ
-----

باؤزر ماریو اور لویجی کا دشمن ہے۔ اس نے پیچ کو اغوا کر لیا اور اپنے محل میں لے آیا۔ اس نے ہر جگہ اپنی دہشت پھیلانے کے لیے فوجیں تیار کیں، جو ماریو اور لویجی کو روکنے کی کوشش کر رہے ہیں۔ باؤزر خود بھی بہت مضبوط ہے اور یہ اپنے منہ سے آگ نکالنے کی صلاحیت رکھتا ہے۔ ماریو برادرز کے بہت سے کھیلوں میں باؤزر کو اہم دشمن دکھایا گیا ہے۔

شکل
---

باؤزر کو بہت بدصورت دکھایا گیا ہے۔ اس کے لمبے دانت ہیں اور کئی کھیلوں میں لمبے سینگ بھی ہیں۔ یہ ماریو اور لویجی سے قد میں اونچا ہے۔ اس کی جلد سبزاور گندمی رنگ کی ہے۔

بیرونی روابط
------------

ماریو برادرزآرکائیو شدہ (Date missing) بذریعہ ms.nintendo-europe.com (Error: unknown archive URL)

| * د
* ب
* ت
ماریو برادرز سیریز |
| --- |
| گیم | 

|  |  |
| --- | --- |
| ماریو سیریز سے قبل | 
* ڈونکی کانگ
* ڈونکی کانگ جونئیر
* ماریو گیم اینڈ واچ
* ماریو اسپورٹس گیم
* وریکنگ کریو

 |
| ماریو برادر سیریز | 
* ماریو برادز
* سپر ماریو برادز
* سپر ماریو برادز2
* سپر ماریو برادز3

 |
| ماریو دیگر گیم | 
* ڈاکٹر ماریو
* ماریو ٹینس
* سپر ماریو کارٹ
* سپر اسمیش برادز

 |

 | سوپر ماریو برادرز |
| کردار | 
* ماریو
* لویجی
* شہزادی پیچ
* باؤزر
* ٹوڈ
* یوشی
* واریو

 |
| اصطلاح | term |
| --- | --- |
| مولّد  تولید | generator generate |

سکہ کو بار بار اچھالنے اور سر یا دُم نتیجہ آنے کا تجربہ کریں۔ "سر" کو *1* کہیں اور "دُم" کو *0* کہنے ہوئے، صفر اور ایک کا متوالیہ تولید کیا جا سکتا ہے۔ مثلاً ایک نتیجہ یہ ہو سکتا ہے:

0،0،1،0،1،1،1،1،0،.....
یہ تجربہ ایک تصادفی متوالیہ تولید کرنے کا طریقہ ہے۔

ریاضی میں *تصادفی عدد مولّد* ایسے طریقہ کو کہا جاتا ہے جو صفر اور ایک کے درمیانی وقفہ *(0،1)* میں عدد *x* تولید کرے، اس خوبی کے ساتھ کہ عدد *x* کا کسی ذیلی وقفہ *(a,b)* میں واقع ہونے کا احتمال اس ذیلی وقفہ کی لمبائی *b-a* کے برابر ہو، یعنی
{\displaystyle \Pr(x\in (a,b))=b-a\,,\,(a,b)\subseteq (0,1)}

کمپیوٹر پر تصادفی عدد تولید کرنے کے لیے ایسے طریقے استعمال ہوتے ہیں، جو تصادفی نہیں ہوتے، مگر اعداد کا ایسا متوالیہ تولید کرتے ہیں، جس پر تصادفی ہونے کا گمان ہوتا ہے اور دراصل یہ تصادف پن کے تمام "اختبار" پر پورا اترتے ہیں۔ ایسے مولد کو فرضی تصادفی عدد مولّد کہا جاتا ہے۔

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات 



|  |
| --- |
| Random number generator |
سینا کی خلائ تصویر ــ
جزیرہ نمائے سینا مصر میں مثلث شکل کا ایک جزیرہ نما ہے جس کے شمال میں بحیرہ روم اور جنوب میں بحیرہ احمر ہے۔ یہ تقریبا 67 ہزار مربع کلومیٹر پر پھیلا ہوا ہے۔

جزیرہ نما کی زمینی سرحدیں مغرب میں نہر سوئز اور شمال مشرق میں اسرائیل سے ملتی ہیں۔ جزیرہ نما سینا جغرافیائی طور پر جنوب مغربی ایشیا یعنی مشرق وسطی میں واقع ہے جبکہ بقیہ مصر شمالی افریقا میں واقع ہے۔ سیاسی طور پر مصر کا حصہ ہونے کے باعث اسے افریقہ میں شمار کیا جاتا ہے۔

جغرافیہ
-------

پہاڑی نقشہ ــ
جزیرہ نما کا بیشتر حصہ پہاڑی ہے جس میں سب سے بلند پہاڑ پہاڑی کاثرین، بھی شامل ہے۔ سینا میں کئی تفریحی و سیاحتی مقامات ہیں جن میں مصر کا معروف تفریحی ساحلی مقام شرم الشیخ بھی شامل ہے۔

عموماً جزیرہ نما سینا ریگستان ہے اور خشک پہاڑوں پر مشتمل ہےــ اِس کے شمال میں میڈیٹیرینین سمندر ہےــ اور یہاں کا ایک شہر العریش میڈیٹیرینین سمندر کے قریب واقع ہےــ

اسرائیل کی سرحد سینا کے مشرق میں واقع ہےــ۔

شہر
---

یہ ایک نامکمل فہرست ہے ــ

* العریش
* شرم الشیخ
* داہب
* نویبہ

سیاحت
-----

سینٹ کیتھرائن کی خانقاہ ــ
اس کے علاوہ سیاحوں کی بڑی تعداد ماؤنٹ کیتھرائن پر قائم جبل کاثرین خانقاہ دیکھنے کے آتی ہے۔

مزید دیکھیے
-----------

* جزیرہ نما عرب

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ جزیرہ نما سینا في GeoNames ID"۔ GeoNames ID۔ اخذ شدہ بتاریخ 4 جنوری 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)
2. ↑    ویکی ڈیٹا پر  (P402) کی خاصیت میں تبدیلی کریں "صفحہ جزیرہ نما سینا في خريطة الشارع المفتوحة"۔ OpenStreetMap۔ اخذ شدہ بتاریخ 4 جنوری 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)

|  |  |
| --- | --- |
|  | ویکی ذخائر پر **جزیرہ نما سینا** سے متعلق سمعی و بصری مواد ملاحظہ کریں۔ |
**بائیزا بائی** (جسے **باز بائی** اور **بائیزا بائی** کے نام سے بھی جانی جاتی ہے؛ کولہاپور میں 1784 میں پیدا ہوئی؛ گوالیار میں 1863 میں انتقال ہوا) ایک سندھیا مہارانی اور بینکر تھیں۔ دولت راؤ سندھیا کی تیسری بیوی، اس نے ان کی موت کے بعد سندھیا کی سلطنت میں شمولیت اختیار کی اور 1827-1833 تک حکومت کی۔ ایسٹ انڈیا کمپنی کی ایک نمایاں مخالف کے طور پر، انھیں بالآخر اقتدار سے بے دخل کر دیا گیا اور ان کی جگہ ان کے لے پالک بیٹے جانکوجی راؤ سندھیا II نے تخت پر بیٹھا۔

ابتدائی زندگی
-------------

بائیزا بائی کاگل، کولہاپور میں 1784 میں پیدا ہوئیں۔ اس کے والدین سندرابائی اور سکھرام گھاٹگے (1750-1809)، کاگل کے دیشمکھ تھے، جو کولہاپور کے بھونسلے حکمرانوں کے ماتحت رئیس تھے۔ فروری 1798 میں پونا میں، 14 سال کی عمر میں، اس کی شادی گوالیار کے حکمران دولت راؤ سندھیا سے ہوئی اور وہ ان کی پسندیدہ بیوی بن گئیں۔ بائیزا بائی اور دولت راؤ کے کئی بچے تھے جن میں ایک بیٹا بھی شامل تھا جو ان سے پہلے کا تھا۔

وہ ایک شاندار گھوڑ سوار کے طور پر جانی جاتی تھی اور اسے تلوار اور نیزے سے لڑنے کی تربیت دی گئی تھی۔ اس نے انگریزوں کے ساتھ مراٹھا جنگوں کے دوران اپنے شوہر کا ساتھ دیا اور اس نے آسے کی لڑائی میں ویلنگٹن کے مستقبل کے ڈیوک آرتھر ویلزلی کے خلاف جنگ کی۔

سندھیا نے انتظامی اور ریاستی معاملات میں مدد کے لیے بائیزا بائی کی طرف دیکھا۔ ادے پور کے سندھیا کے الحاق کی اس کی مخالفت کا ایک بیان ہے اس بنیاد پر کہ چیف راجپوت ریاست کو تباہ نہیں کیا جانا چاہیے۔

اس نے سندھیا کی عدالت میں اپنے رشتہ داروں کے لیے اعلیٰ عہدے حاصل کیے تھے۔ سکھرام کو گوالیار کا دیوان بنایا گیا۔ اس کے بارے میں بتایا گیا کہ وہ برطانوی مخالف جذبات رکھتی تھی، جس کی وجہ سے اس کے اور اس کے بادشاہ کے درمیان پریشانی پیدا ہوئی۔ دوسری اینگلو-مراٹھا جنگ میں سندھیا کی شکست کے بعد، ایسٹ انڈیا کمپنی کے ساتھ ایک معاہدے پر دستخط کیے گئے جس نے انھیں گوالیار میں کسی بھی حکمرانی کے کردار سے واضح طور پر خارج کر دیا۔ اسی معاہدے کی شرائط کے تحت بائیزا بائی کو سالانہ 200,000 روپے کی جاگیر دی گئی۔ تاہم، یہ اطلاع ہے کہ ان کے شوہر نے یہ فنڈز مختص کیے۔ 1813 میں اس کے بھائی ہندو راؤ کو گوالیار کا دیوان بنایا گیا اور 1816 میں اس کے چچا باباجی پاٹنکر کو اس عہدے کی پیشکش کی گئی۔

بائیزا بائی بظاہر اپنی چھوٹی عمر میں اپنے والد کے برطانوی مخالف موقف کو اپنا لیا تھا۔ پنڈاریوں کے خلاف برطانوی مہم کے دوران، اس نے اپنے شوہر پر زور دیا تھا کہ وہ ان کے خلاف پیشوا باجی راؤ II کی حمایت کریں۔ جب دولت راؤ نے انگریزوں کے مطالبات تسلیم کر لیے، تو اس نے بزدلی کا الزام لگاتے ہوئے اسے مختصر طور پر چھوڑ دیا۔ وہ سندھیا کے اجمیر کے انگریزوں کے حوالے کرنے کی بھی شدید مخالف تھیں۔

1809 تک، سکھرام عدالت کے اندر اقتدار کے حلقوں میں واپس آنے میں کامیاب ہو گیا حالانکہ وہ غیر مقبول رہا۔ اس کے کئی حریف تھے، جن میں دیوبا گاؤلی، گوالیار کے صوبیدار تھے۔ 1809 میں، سکھرام گھاٹگے کو دولت راؤ کے ساتھ جسمانی جھگڑے کے بعد قتل کر دیا گیا۔ بائیزا بائی کو گاؤلی پر جرم پر اکسانے کا شبہ تھا اور اس کے زیر اثر دولت راؤ نے اسے اس کے عہدے سے برطرف کر دیا۔ اسے 1812 میں قتل کر دیا گیا تھا۔

حوالہ جات
---------

1. ↑  Struth 2001ء، ص: 31
2. 1 2  Goel 2015ء، ص: 88
3. 1 2  Struth 2001ء، ص: 32
4. ↑  Struth 2001ء، ص: 33
5. ↑  Mount 2015ء، ص: 240
6. ↑  Chaurasia 2004ء، ص: 46
7. ↑  Farooqui 2000ء، ص: 48
8. ↑  Struth 2001ء، ص: 37
باد یا ہوا کی تصویر کشی
ہوا سے اڑتا ہوا دوپٹہ
**باد** یا **ہوا**، بڑے پیمانے پر گیسوں کی حرکت کا نام ہے۔ زمین پر باد کی تکنیکی تعریف ہواؤں کا بڑے پیمانے پر بہنا ہے۔ خلا میں باد سے مراد یا تو شمسی باد لی جاتی ہے جو گیسوں کا سورج سے خلا میں بہنے کا نام ہے جبکہ سیار یائی باد سے مراد کسی بھی سیارے سے ٹکرا کر واپس آنے والے روشنی اور کیمیائی عناصر کے خلا میں بہاؤ سے لی جاتی ہے۔ باد یا ہواؤں کی درجہ بندی ان کی شدت، رفتار، وجوہات، خطے اور ان کے اثرات کی بنیاد پر کی جاتی ہے۔ نظام شمسی میں سب سے تیز اور طاقتور ہوائیں نیپچون اور زحل پر چلتی ہیں۔   

موسمیات میں باد سے مراد ہواؤں کی شدت سے لی جاتی ہے۔ اس کے علاوہ ان ہواؤں کا رخ اور رفتار بھی اہمیت کی حامل ہوتی ہیں۔ شدت کی بنیاد پر ہواؤں کے کئی نام ہیں جو تقریباً لاطینی زبان میں ہیں۔ مختلف قسم کے نام جیسے ہوا، بادوباراں، طوفان، سائیکلون، ہریکین اور ٹائفون وغیرہ شدت، رفتار اور وجوہات کی بنا پر باد یا ہوا کو دیے گئے نام ہیں۔   

انسانی تہذیب میں باد یا ہوا کے ساتھ کئی قصے یا مفروضے بھی منسلک ہیں۔ تاریخ میں کئی واقعات، جنھوں نے مواصلات اور جنگوں کے نتیجے بدل دیے، ہواؤں کی وجہ سے تعبیر کیے جاتے ہیں۔ اس کے علاوہ ان ہواؤں کا استعمال بھی انسانی تہذیب میں وقت کے ساتھ بڑھا ہے، جیسے کہ ہواؤں کا بجلی کی پیداوار اور کئی دوسرے میکانکی کاموں میں استعمال دور جدید میں بھی عیاں ہے۔ ہواؤں کا سمندروں میں بحری جہازوں کے سفر پر بھی بے انتہا اثر ہے اور ان کے بغیر یہ سفر ممکن نہیں ہوتا۔ گرم ہواؤں سے بھرے بڑے غباروں میں چھوٹے پیمانے کے سفر اور ہوائی سفر بھی صرف ہواؤں یا باد کے بل بوتے پر ممکن ہے۔ ہواؤں کے ان تمام استعمال کا انسانی تاریخ میں اہم رتبہ ہے اور اسی کے سبب ایندھن کی خاطر خواہ بچت ہوتی ہے۔ جہاں انسان نے ہواؤں یا باد سے فائدہ اٹھایا ہے وہیں یہ ہوائیں انسانی املاک کے لیے ہمہ وقت خطرہ بھی ہیں۔ غیر متوقع موسمیاتی عمل کی وجہ سے پیدا ہونے والی ہواؤں سے انسانوں کو مالی اور جانی نقصان بھی اٹھانا پڑتا ہے۔ موسمیاتی تغیر کے سامنے فی الحال انسان بے بس نظر آتا ہے۔   

باد یا ہوائیں زمینی سطح کی شکل کا تعین بھی کرتی ہیں، ان کی وجہ سے ہی دنیا کے مختلف خطوں میں زرخیز کھلیان قائم ہوئے ہیں اور ان کی ہی وجہ سے کئی علاقوں میں زمینی کٹاؤ کا عمل تیز بھی ہوا ہے۔ صحراؤں میں ریت کا بہت بڑا ذخیرہ ایک مقام سے دوسری جگہ تک صرف تیز ہواؤں کی وجہ سے ہی منتقل ہو پاتا ہے۔ اسی طرح جنگلات میں برپا ہونے والی جنگلی آگ کی شدت اور رفتار میں اضافے کا سبب بھی یہی تیز ہوائیں ہوتی ہیں۔ جنگلات میں کئی نباتات کی بقا ء بھی انھی ہواؤں سے منسلک ہے، جن کے بیج ایک مقام سے دوسرے مقام تک ہوا کے ذریعے ہی پہنچ پاتے ہیں۔ جب ہوائیں یخ ہو جائیں یا سرد ہو جائیں تو انسانوں، حیوانات اور نباتات پر ان کے کئی منفی اثرات ہیں۔

حوالہ جات
---------



|  |  |
| --- | --- |
|  | ویکی ذخائر پر **باد** سے متعلق سمعی و بصری مواد ملاحظہ کریں۔ |

* موسمیات بارے : ہوائیں اور ان کی شدتآرکائیو شدہ (Date missing) بذریعہ ww2010.atmos.uiuc.edu (Error: unknown archive URL)
* باد کے مختلف نام
* دنیا میں ہواؤں کا دائرۃ المعارفآرکائیو شدہ (Date missing) بذریعہ windatlas.dk (Error: unknown archive URL)
* ہواؤں کی رفتار کی درجہ بندیآرکائیو شدہ (Date missing) بذریعہ windows.ucar.edu (Error: unknown archive URL)
* ہواؤں کی رفتار کا چارٹآرکائیو شدہ (Date missing) بذریعہ magenn.com (Error: unknown archive URL)

|  |  |
| --- | --- |
|  | ویکی ذخائر پر **باد** سے متعلق سمعی و بصری مواد ملاحظہ کریں۔ |
ترک سلطانی توپ، جو ایک بھاری بھرکم ہتھیار، جس میں بارود استعمال کیا جاتا تھا، 1453ء میں سلطنت عثمانیہ کے زیر استعمال رہا
**بارود**، آتش گیر مادے کی ایک قسم ہے جو گندھک، کوئلہ اور پوٹاشیم نائٹریٹ سے مل کر بنتا ہے۔ بارود پوٹاشیم نائٹریٹ اور کوئلہ ملانے سے بھی بن سکتا ہے مگر سلفر کے بغیر اس کی قوت اور توانائی کا اخراج نسبتاً کم ہوتا ہے۔ بارود جلدی جلنے والا مادہ ہوتا ہے اور اس کے جلنے سے گرم گیس کا اخراج ہوتا ہے جو کاربن ڈائی آکسائیڈ، پانی اور نائٹروجن پر مشتمل ہوتی ہے۔ اس کے علاوہ باقی بچ جانے والا مادہ پوٹاشیم سلفائیڈ ہوتا ہے۔ بارود کے جلد جلنے اور وسیع مقدار میں حرارت اور گیس کی پیداوار کی وجہ سے اسے ہتھیاروں اور دوسرے آتش گیر مادوں میں استعمال کیا جاتا ہے۔ بارود کے وسیع معنی میں کوئی بھی آتش گیر مادہ لیا جا سکتا ہے۔ جدید ہتھیاروں میں روایتی بارود کا استعمال موقوف کیا جا چکا ہے جو اس مقالے میں بیان کیا گیا ہے۔ اس روایتی بارود کی بجائے ان ہتھیاروں میں دھویں کے بغیر بارودی مواد استعمال میں لایا جا رہا ہے۔ قدیم ہتھیاروں یا کئی ممالک میں اب بھی دستیاب روایتی ہتھیاروں میں یہ بارود اب بھی استعمال کیا جاتا ہے۔   

بارود کو درجہ بندی کے لحاظ سے آتش گیر مادہ مانا جاتا ہے، کیونکہ یہ بہت ہی آہستہ ختم ہوتا ہے اور اس کے جلنے کے نتیجے میں نسبتاً کم چمک اور دھماکا ہوتا ہے۔ گولی کے پچھلے حصے میں استعمال ہونے والا بارود جلنے کے نتیجے میں اتنا دباؤ پیدا کرتا ہے جو گولی کو تیز رفتار سے آگے کی جانب دھکیل سکے۔ اگر بارود کی مقدار یا خاصیت زیادہ ہو تو یہ نہ صرف گولی بلکہ پستول یا طمنچے کی نالی کو تباہ کر سکتا ہے۔ اسی وجہ سے بارود چٹانوں اور پتھروں کو توڑنے کے لیے کم اہمیت والا مادہ ہے جبکہ اسی کے مقابلے میں ٹی این ٹی یا بھاری آتش گیر مادہ اس مقصد کے لیے زیادہ موزوں سمجھا جاتا ہے۔

حوالہ جات
---------

1. ↑  کیپٹن جیمز بینٹن (1862ء)۔ آتش گیر مادہ۔ صفحہ: 8  الوسيط `|separator=` تم تجاهله (معاونت); تحقق من التاريخ في: `|date=` (معاونت)

بیرونی روابط
------------

|  |  |
| --- | --- |
|  | ویکی ذخائر پر **بارود** سے متعلق سمعی و بصری مواد ملاحظہ کریں۔ |

* بندوق و بارود
* بارود کی تاریخ
* توپ اور بارود
* بارود کی کیمیائی خصوصیات پر ایک مقالہ
* بارود کی خصوصیات
**بانو خلیل احمد** ایک پاکستانی سیاست دان ہیں جو بلوچستان کی صوبائی اسمبلی کی ممبر ہیں۔

ذاتی زندگی
----------

بانو خلیل احمد 10 نومبر 1969 کو پاکستان کے صوبہ سندھ کے شہر جیکب آباد میں پیدا ہوئی تھیں۔ بانو خلیل احمد کی شادی حافظ خلیل احمد سے ہوئی ہے اور وہ کوئٹہ ، بلوچستان ، پاکستان میں رہتی ہیں۔

سیاسی کیریئر
------------

بانو خلیل احمد 2018 کے پاکستانی عام انتخابات کے نتیجے میں خواتین کے لیے مخصوص نشست پر متحدہ مجلس عمل (ایم ایم اے) کی امیدوار کے طور پر بلوچستان کی صوبائی اسمبلی کے لیے منتخب ہوئیں۔

انھوں نے 13 اگست 2018 کو اسمبلی کی رکنیت کا حلف اٹھایا۔  

### صوبائی اسمبلی قرارداد

بانو خلیل نے پاکستان کی صوبائی اسمبلی بلوچستان میں بچوں کے تحفظ کے قوانین کے اطلاق کو یقینی بنانے کے لیے صوبائی حکومت کو تجاویز پیش کیں اور وفاقی حکومت سے اس معاملے پر تعاون کے لیے روابط بڑھانے کے لیے زور دیا۔

حوالہ جات
---------

1. 1 2  "Welcome to the Website of Provincial Assembly of Balochistan"۔ www.pabalochistan.gov.pk۔ اخذ شدہ بتاریخ 16 اکتوبر 2018
2. ↑  "Women candidates bag eight Balochistan Assembly seats - The Express Tribune"۔ tribune.com.pk۔ 31 July 2018۔ 04 اگست 2018 میں اصل سے آرکائیو شدہ۔ اخذ شدہ بتاریخ 16 اکتوبر 2018
3. ↑  "بانو خلیل کی بچوں کے حقوق کے تحفظ کی قرارداد"۔ فافن بلوچستان سیاسی اعداد وشمار۔ فافن
**رونالڈ آرتھر ہیمنس** (پیدائش: 25 نومبر 1915ءہندمارش، ایڈیلیڈ، جنوبی آسٹریلیا)|وفات:24 مارچ 2010ءایڈیلیڈ، جنوبی آسٹریلیا،) ایک کرکٹ کھلاڑی تھا جو جنوبی آسٹریلیا اور آسٹریلیا کے لیے کھیلتا تھا دائیں ہاتھ کے ایک مختصر اور کمپیکٹ بلے باز، ہیمنس نے ڈرائیو کرنے کے لیے آگے بڑھنے میں شاندار کارکردگی کا مظاہرہ کیا اور بیک فٹ کے پرکشش اسٹروک میکر تھے انھیں پہلے سے ہی ضلعی کرکٹ کھیلنے والے سب سے کم عمر آسٹریلوی کھلاڑیوں میں شمار کیا جاتا ہے وہ 2008ء میں بل براؤن کی موت سے لے کر 2010ء میں اپنی موت تک، سب سے عمر رسیدہ آسٹریلین ٹیسٹ کرکٹ کھلاڑی تھے۔ ہیمنس نے اپنی قومی ٹیم کے لیے صرف تین ٹیسٹ میچ کھیلے، ان کا ڈومیسٹک کیریئر کامیاب رہا، جسے 1950ء میں جنوبی آسٹریلیا کا سب سے کامیاب بلے باز کہا جاتا ہے۔ انھوں نے 1935ء سے 1951ء تک 99 اول درجے میچز کھیلے، جس سے ان کے کیریئر میں مجموعی طور پر 5,285 رنز بنائے۔ جو 37.75 رنز فی اننگز کی اوسط سے آئے اور اس میں 11 سنچریاں شامل تھیں۔ انھوں نے ان میں سے دو سنچریاں اپنے پہلے اور آخری فرسٹ کلاس میچوں میں بنائیں

### کیریئر

ہندمارش کے مضافاتی علاقے ایڈیلیڈ میں پیدا ہوئے ہیمنس آسٹریلیا کے ساتھی کرکٹ کھلاڑی چارلی واکر کے کزن تھے۔ وہ 15 سال اور 25 دن کی عمر میں، جنوبی آسٹریلوی کرکٹ کی تاریخ کے سب سے کم عمر ضلعی کرکٹ کھلاڑی بن گئے جب انھوں نے 1930ء میں ایڈیلیڈ کلب ویسٹ ٹورینس کے لیے اپنا ڈیبیو کیا۔ وہ ایک کمپیکٹ بلے باز تھے جو دفاع پر حملے کو ترجیح دیتے تھے، تاہم تیز گیند بازی کے خلاف وہ اپنے پورے کیریئر میں کمزوری کا شکار رہے۔

### انتقال

رونالڈ آرتھر ہیمنس 24 مارچ 2010ء کو ایڈیلیڈ، جنوبی آسٹریلیا میں 94 سال 119 دن کی عمر میں اس دنیا کو چھوڑ گئے۔

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
4. ↑
**جغرافیائی منطقہ** (انگریزی: geographical zone)
سطح زمین کو جغرافیائی لحاظ سے پانچ عرض بلد منطقہ جات میں تقسیم کیا گیا ہے۔ ان منطقہ جات فرق آب و ہوا کی وجہ سے ہے۔ یہ پانچ منطقے درج ذیل ہیں۔

1. منطقہ باردہ شمالی (North Frigid Zone):

منطقہ باردہ شمالی، قطب شمال (North Pole) یعنی 90 درجے عرض بلد شمال اور دائرہ قطب شمالی (Arctic Circle) یعنی '33،°66 عرض بلد شمال کے درمیانی علاقے پر مشتمل ہے اور یہ تقریبا سطح زمین کے 4.12 فی صد رقبے کو گھیرے ہوئے ہے۔

2. منطقہ معتدلہ شمالی (North Temperate Zone):

منطقہ معتدلہ شمالی، دائرہ قطب شمالی (Arctic Circle) یعنی '33،°66 عرض بلد شمال اور خطِ سرطان (Tropic of Cancer) یعنی '27 ,°23 عرض بلد شمال کے درمیانی علاقے پر مشتمل ہے اور یہ تقریبا سطح زمین کے 25.99 فی صد رقبے کو گھیرے ہوئے ہے۔

3. منطقہ حارہ (Tropical Zone):

منطقہ حارہ، خطِ سرطان (Tropic of Cancer) یعنی '27 ,°23 عرض بلد شمال اور خطِ جدی (Tropic of Capricorn) یعنی '27 ,°23 عرض بلد جنوب کے درمیانی علاقے پر مشتمل ہے اور یہ تقریبا سطح زمین کے 39.78 فی صد رقبے کو گھیرے ہوئے ہے۔

4. منطقہ معتدلہ جنوبی (South Temperate Zone):

منطقہ معتدلہ جنوبی، خطِ جدی (Tropic of Capricorn) یعنی '27 ,°23 عرض بلد جنوب اور دائرہ قطب جنوبی (Antarctic Circle) یعنی '33،°66 عرض بلد جنوب کے درمیانی علاقے پر مشتمل ہے اور یہ تقریبا سطح زمین کے 25.99 فی صد رقبے کو گھیرے ہوئے ہے۔

5. منطقہ باردہ جنوبی (South Frigid Zone):

منطقہ باردہ جنوبی، قطب جنوب (South Pole) یعنی 90 درجے عرض بلد جنوب اور دائرہ قطب جنوبی (Antarctic Circle) یعنی '33،°66 عرض بلد جنوب کے درمیانی علاقے پر مشتمل ہے اور یہ تقریبا سطح زمین کے 4.12 فی صد رقبے کو گھیرے ہوئے ہے۔
**جیمز ہوریس پارکس** (پیدائش:12 مئی 1903ء)|(انتقال:21 نومبر 1980ء) ایک کرکٹ کھلاڑی تھا جو سسیکس کاؤنٹی کرکٹ کلب اور انگلینڈ کے لیے کھیلتا تھا۔

### کرکٹ کیریئر

پارکس ایک دائیں ہاتھ کے اوپننگ بلے باز اور انسوئنگرز کے درمیانی رفتار کے باؤلر تھے۔ وہ 1927ء سے سسیکس کاؤنٹی ٹیم کے باقاعدہ رکن تھے اور انھوں نے 1939ء تک کے ایک کے علاوہ ہر سیزن میں 1,000 رنز بنائے، جب ان کا فرسٹ کلاس کیریئر دوسری عالمی جنگ کے ساتھ ختم ہوا۔ 1935ء میں، اس نے آل راؤنڈر کے طور پر 1,000 رنز اور 100 وکٹوں کا "ڈبل" کیا، لیکن پارکس کے کیریئر میں کسی بھی چیز نے یہ تجویز نہیں کیا کہ 1937ء تک وہ ایک عام کاؤنٹی کرکٹ کھلاڑی تھے اس سال، 3،003 رنز بنا کر اور سیزن میں 101 وکٹیں لے کر، اس نے ایک ایسا ریکارڈ قائم کیا جو سب کچھ ہے لیکن یقینی طور پر کبھی بھی برابر نہیں ہو سکتا۔ انگلش سیزن میں صرف 13 کرکٹ کھلاڑیوں نے 2000 سے زیادہ رنز بنائے اور 100 وکٹیں حاصل کیں۔ کسی دوسرے کرکٹ کھلاڑی نے آج تک 3000 رنز بنا کر 100 وکٹیں حاصل نہیں کیں۔ ان کے مجموعی رنزوں میں 11 سنچریاں شامل تھیں اور انھوں نے 21 کیچ بھی لیے۔ اپنے کیریئر کے شروع میں "ٹھوس" کہلائے جانے کے بعد، پارکس نے 1937ء میں پہلے غیر مشتبہ اسٹروک کی ایک مکمل رینج کا انکشاف کیا اور وزڈن نے ان کے "انٹرپرائز" کی تعریف کی۔ پارکس کو لارڈز میں نیوزی لینڈ کے خلاف 1937ء کے ٹیسٹ میچ کے لیے ایک اور ڈیبیو کرنے والے لیونارڈ ہٹن کے ساتھ بلایا گیا تھا۔ انھوں نے 22 اور 7 رنز بنائے اور تین وکٹیں حاصل کیں، لیکن دوبارہ کبھی منتخب نہیں ہوئے۔ حیرت کی بات نہیں کہ وہ 1938ء میں وزڈن کرکٹ کھلاڑی آف دی ایئر تھے۔

### انتقال

ان کا انتقال 21 نومبر 1980ء کو کک فیلڈ, مغربی سسیکس میں 77 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**جمہوریہ کانگو میں عام انتخابات** 30 دسمبر 2018ء کو منعقد ہوئے۔ یہ انتخابات موجودہ صدر جوزف قبیلہ کے جانشین صدر اور قومی اسمبلی جمہوریہ کانگو کے 500 ارکان اور 750 اضلاعی کونسل کو متخب کرنے کے لیے منعقد کے گئے تھے۔

آئین جمہوریہ کانگو کے مطابق صدر قبیلہ کی دوسری اور آخری مدت 20 دسمبر 2016ء کو مکمل ہوئی۔ عام انتخابات 27 نومبر 2016ء کو ہونا طے پایا تھا لیکن اسے 2017ء کے اواخر تک ملتوی کر دیا گیا۔ تاہم انتخابات میں مزید تاخیر کی گئی تو ملکی اور بین الاقوامی دباؤ پڑنا شروع ہوا اور بالاخر 23 دسمبر 2018ء کو انتخابات ہوئے۔ تاہم اس میں بھی 20 دسمبر 2018ء کو ایک ہفتہ کی تاخیر ہوئی کیونکہ الیکشن کمیشن کے دفتر میں آگ لگ گئی تھی جس سے 8000 الیکٹرانک ووٹنگ مشینیں نذر آتش ہوگئیں۔
دستور کے مطابق موجودہ صدر تیسری مدت کے لیے اہل نہیں تھے۔ خود انھوں نے اور ان کی پارٹی پپلز پارٹی فار ریکننسٹرکشن اینڈ ڈیموکریسی نے ایمانویل رمضانی شادری کی امیدواری میں اپنا تعاون پیش کیا مگر انھوں نے خود آزاد امیدوار کی حیثیت سے انتخابات میں حصہ لیا۔

حوالہ جات
---------

1. ↑  Uncertainty as DRC sets election date to replace Kabila الجزیرہ, 9 November 2017
2. ↑  DR Congo election: 17 dead in anti-Kabila protests بی بی سی نیوز, 29 September 2016
3. ↑  DR Congo sets elections for December 2018 African Medias, 5 November 2017
4. ↑  "Présidentielle en RDC : la Ceni reporte les élections au 30 décembre 2018"۔ *Jeuneafrique.com*۔ 20 December 2018۔ اخذ شدہ بتاریخ 30 دسمبر 2018
5. ↑  DRC crisis: aide says Kabila not standing in elections *دی گارڈین*, 7 February 2018
6. ↑  "Joseph Kabila says he will not run again in Congo"۔ دی اکنامسٹ۔ 8 August 2018۔ اخذ شدہ بتاریخ 08 اگست 2018
7. ↑  "DR Congo opposition picks joint presidential candidate"۔ Yahoo News۔ Agence France-Presse۔ 11 November 2018۔ 30 ستمبر 2020 میں اصل سے آرکائیو شدہ۔ اخذ شدہ بتاریخ 11 نومبر 2018  الوسيط `|url-status=` تم تجاهله (معاونت)
**بیٹل فور ٹیرا** (انگریزی: Battle for Terra) ایک 2007 امریکی 3D کمپیوٹر متحرک ایکشن ایڈونچر سائنس فکشن فلم ہے۔

کہانی
-----

اس پلاٹ کا آغاز سیارے ٹیرا سے تعلق رکھنے والا ایک نوجوان اجنبی ، مالا سے ہوتا ہے ، جس کے والد روون کو دشمن کے حملے کے دوران اغوا کیا گیا تھا۔ اپنے والد کو بچانے کے لیے ، مالا حادثے اور زخمی ہونے والے ، اصل میں انسانیت روانہ ہونے والا پائلٹ جم اغوا کرلیتا ہے۔ جب مالا جم کو نرس کررہی ہے ، وہ اسے بتاتا ہے کہ زمین کا ماحول انسانوں کے لیے غیر آباد بن گیا ہے۔ ارتھفورس کا منصوبہ یہ ہے کہ سیارے پر ایک ٹرافارمر تعینات کیا جائے تاکہ وہ ٹیرا کو انسانوں کے لیے رہائش پزیر بناسکے جبکہ آبائی علاقے ٹیرنس کے ماحول کو زہر آلود کر دے گی۔ مالا اور جِم نے دونوں پرجاتیوں کے مابین پُر امن حل تلاش کرنے کے لیے ایک ساتھ مل کر کام کیا ، لیکن جنرل ہیمر کی سربراہی میں ارتھفورس ۔۔۔

حوالہ جات
---------

1. ↑   — اخذ شدہ بتاریخ: 12 جولا‎ئی 2020
2. 1 2   — اخذ شدہ بتاریخ: 16 اپریل 2023

بیرونی روابط
------------

* بیٹل فور ٹیرا آئی ایم ڈی بی پر (انگریزی میں)
* **بیٹل فور ٹیرا** روٹن ٹماٹوز (Rotten Tomatoes) پر
* **بیٹل فور ٹیرا** میٹاکریٹک (Metacritic) پر
**سمندرگرد**،اردو زبان میں لکھی جانیوالی ایک کتاب ہے جس کے مصنف طارق عزیز خان ہیں۔ یہ کتاب کرہ ارض کے گرد لگائے گئے پہلے کامیاب چکر کی سرگزشت ہے۔ پرتگیزی نژاد ہسپانوی مہم جو فرڈی نینڈمیگلن (Ferdinand Magellan) نے یہ کارنامہ 1519ء سے 1521ء کے دوران میں سر انجام دیا۔ اس کتاب میں میگلن کی مہم کے پس منظر اور اس تاریخی مہم کے دوران میں پیش آنے والے دلچسپ واقعات کو مرحلہ وار لکھا گیا ہے۔ پوری کتاب دنیا کے سمندروں اور میگلن کے راستے میں آنیوالے مقامات کے بارے میں تاریخی و جغرافیائی معلومات سے پُر ہے۔ اس مہم کا مقصد اسپین کے لیے مغرب کی طرف سے ایشیا تک رسائی کے بحری راستے کی دریافت تھی۔
مصنف لکھتے ہیں کہ 1519ء میں اسپین کے بادشاہ سے منظوری ملنے کے ساتھ ہی یورپ میں مہم کی کامیابی سے متعلق افواہوں کا بازار گرم ہو گیا۔ کچھ دقیانوسی لوگوں کا خیال تھا کہ میگلن کے بحری جہاز اپنی مہم کے نقظہ عروج پرزمین کے کناروں سے باہر نکل کر کائنات میں کہیں کھو سکتے تھے تو بعض کی رائے میں مغربی بحر کی خوفناک وسعت ناقابل شکست تھی۔ ملاحوں کی اکثریت بے یقینی کا شکار اور میگلن کی قیادت کے بارے میں تحفظات رکھتی تھی۔ اُدھر اسپین کے حریف پرتگالیوں کے عزائم ظاہر کر رہے تھے کہ وہ کھلے سمندر میں ہسپانوی بیڑے کے ساتھ چھیڑ چھاڑ ضرور کریں گے۔ سچ یہ تھا کہ اندرونی بیرونی سازشوں اور اپنے پرایوں کی مخالفتوں کے بعد پانچ بے ڈھنگے اورکمزور بادبانی جہازوں کے سہارے شروع کی گئی مہم کا آغاز ہی اُس کے انجام کی کہانی سنا رہا تھا۔ میگلن کی مشکلات کو دیکھ کر لگتا تھا کہ جیسے اسے مغرب کی طرف سے ایشیا تک رسائی کے بحری راستے کی بجائے گول کمرے میں کونا تلاش کرنے کی مہم درپیش تھی۔ دراصل یہ مہم میگلن کے عزم وہمت اور جہازرانی میں اُس کی مہارت کا ایک ایسا کڑا امتحان تھی جس میں کامیابی کی صورت میں نہ صرف کرہ ارض کی جغرافیائی دریافت مکمل ہوجاتی بلکہ یہ بھی ثابت ہوجاتا کہ دنیا گول ہے۔  

اس کتاب کے ماخذ درجنوں تاریخی دستاویزات، انسائیکلوپیڈیا برٹانیکا اور ویکیپیڈیا ہیں۔ یہاں تک کہ واقعات کی مناسبت سے کتاب میں شامل کیے گئے مکالمے بھی مصنف کے اخذ کردہ ہیں۔

مزید دیکھیے
-----------

* طارق عزیز خان

حوالہ جات
---------

1. ↑  Samundar gird by Khan, Tariq Aziz
2. ↑  کتاب میلہ[*مردہ ربط*]

* روزنامہ ایکپریس رحیم یارخان 7 اکتوبر2011ء
* Royal Geographical Society Of London
* Registered charity number 208791 VAT registration number 676367882
ایک طالب عظیم پریم جی سے جلسہ تقسیم اسناد کے دوران اپنی تعلیمیی سند حاصل کرتے ہوئے۔ آدی گودرج پس منظر میں۔
دنیا بھر کے اعلٰی تعلیمی اداروں جیسے کہ کالج اور یونیورسٹی میں میں عمومًا ہر سال بڑے پیمانے پر جلسہ تقسیم اسناد منعقد ہوتا ہے۔ اس جلسے کے دوران فارغ التحصیل طلبہ و طالبات میں اسناد تقسیم کیے جاتے ہیں۔ جلسے کے دوران تعلیمی اداروں کی کارکردگی اور پیش قدمیوں پر روشنی ڈالی جاتی ہے۔ جلسے میں مشاہیر کو خطاب کی غرض سے بلایا جاتا ہے۔ اسناد کی تقسیم کے ساتھ ساتھ مختلف شعبہ جات تعلیم میں مقام اول پانے والے طالب علموں میں سونے کے تمغے تقسیم کیے جاتے ہیں۔ طلبہ و طالبات جو سندیں حاصل کرنے والے ہونے ہیں، وہ خصوصی 
لباس پہنتے ہیں جسے گون (gown) کہا جاتا ہے۔

جلسہ تقسیم اسناد جدید طرز کی یونیورسٹیوں اور کالجوں کے علاوہ دینی مدراس میں بھی منعقد ہوتے ہیں۔ مدارس اسلامیہ میں عمومًا ایسے موقعوں پر مذہبی رنگ چھایا ہوتا ہے۔ خطاب کرنے والے ادارے کے مہتممین، مدرسین، جید علما اور کبھی کبھی سرکردہ مسلمان شخصیات ہوتے ہیں۔

حوالہ جات
---------

1. ↑  ناندیڑ میں جامعہ مریم للبنات جلسہ تقسیم اسناد[*مردہ ربط*]

|  |  |
| --- | --- |
|  | ***convocation*** یا ***جلسہ تقسیم اسناد*** کے لغوی معنوں کے لئے ویکی لغت میں دیکھیے۔ |
تبدیل شدہ چٹان کی ایک قسم
**تبدیل شدہ چٹان** دراصل آتشی چٹانوں سے بنتی ہے۔ آتشی یا تہ دار چٹانوں پر سخت گرمی، دباؤ اور متحرک کیماوی محلول کی وجہ سے بنیادی چٹانوں کے اندر موجود معدنیات کی از سر نو قلمیں بن جاتی اور ان کی شکلیں تبدیل ہو جاتی ہیں۔ ان نئی قلموں سے بنی چٹانوں کو تبدیل شدہ چٹان کہا جاتا ہے۔ یہ چٹانیں وزنی اور سخت ہوتی ہیں۔ تبدیلی کا یہ عمل اس وقت واقع ہوتا ہے جب زمین پر آتش فشانی اور زمینی ہلچل پیدا ہوتی ہے، نیز پتھر کے کوئلے پر زبردست دباؤ پڑنے اور درجہ حرارت میں اضافہ ہوتا ہے۔

حوالہ جات
---------

1. ↑  پونہ بورڈ سے شائع شدہ جغرافیہ کی درسی کتاب کا ضمیمہ
2. ↑  پونہ بورڈ سے شائع شدہ جغرافیہ کی درسی کتاب

بیرونی روابط
------------

|  |  |
| --- | --- |
|  | ویکی ذخائر پر **تبدیل شدہ چٹان** سے متعلق سمعی و بصری مواد ملاحظہ کریں۔ |

\* Metamorphic textures - Middle East Technical University\* Types of metamorphism - Tulane U.\* Contact metamorphism exampleآرکائیو شدہ (Date missing) بذریعہ geographyinaction.co.uk (Error: unknown archive URL)\* Metamorphic Rock Database (MetPetDB)آرکائیو شدہ (Date missing) بذریعہ metpetdb.rpi.edu (Error: unknown archive URL) - Department of Earth and Environmental Sciences, رینسیلیئر پولی ٹیکنک انسٹی ٹیوٹ\* Metamorphic Rocks Tour, an introduction to metamorphic rocksآرکائیو شدہ (Date missing) بذریعہ geology.cnsm.ad.csulb.edu (Error: unknown archive URL)

|  |  |
| --- | --- |
| معلومات کتب خانہ | 
* ایل سی سی این: sh85114771
* بی این ایف: cb119417136 (data)
* این ڈی ایل: 00563112
* این کے سی: ph122773
* بی این ای: XX531879

 |

سانچہ:ابتدائی ترتیب:تبدیل شدہ چٹان
**ترک منشیات**: نشے کی عادت کو مکمل چھوڑنا۔

انسان جب بھی منشیات میں مبتلا ہو جاتا ہے تو نشے کا عادی بن جاتا ہے۔ اس کے ساتھ ساتھ خطرناک بیماریوں کا شکار بھی ہو جاتا ہے۔ نشہ آور چیزیں افیم، ہیروين، کوکین اور الکوحول وغیرہ کا عادی شخص نشے کا اس قدر عادی بن جاتا ہے کہ وہ نشے کو اپنی زندگی کا ایک اہم حصہ سمجھنے لگتا ہے اور اس کے بغیر زندہ رہنے کا تصور بھی نہیں کر سکتا۔ جسمانی کمزوری، ذہنی دباو اور بہت سے مسائل سے دو چار ہو جاتا ہے اور یوں ہی بہتر ہونے کی امید کھو بیٹھتا ہے۔

نشے کی روک تھام
---------------

نشے میں مبتلا افراد کے لیے بہت ہی ضروری ہے کہ وہ خود اپنے آپ سے یہ عہد کریں کہ وہ نشہ ہمیشہ کے لیے چھوڑ کر ایک نئی زندگی کا آغاز کریں گے۔ تبھی ان افراد کو کسی حد تک کامیابی مل سکتی ہے۔ انھیں چاہیے کہ وہ ایسے دوستوں سے دور رہیں جو ان کو نشہ کرنے کی دعوت دیتے ہوں یا پھر نشہ ہی کرتے ہوں۔ اگر پھر بھی وہ اصرار کریں تب بھی ان کی بات نہ مانیں۔ کیونکہ منشیات کے استعمال سے صحت اور ذہن پر منفی اثرات ہوتے ہیں۔ جس کے نتیجے میں جسم کمزور ہوجاتا ہے۔

ذمہ داریوں سے نہ بھاگنا
-----------------------

نشے کے عادی افراد بہت جلد زندگی سے مایوس ہوجاتے ہیں۔ جس کے نتیجے میں اپنے آپ کو غیر ذمہ دار سمجھتے ہیں۔ اور اس طرح سے یہ افراد منفی سوچتے ہیں اور بری روش اپنا لیتے ہیں۔ جیسے کہ جھوٹ بھولنا، چوری کرنا اور دوستوں اور عزیز و اقارب سے دوری اختیار کرنا۔ کیونکہ یہ افراد اپنے آپ کو معاشرے کا غیر ذمہ دار فرد سمجھتے ہیں۔ یہ افراد سمجھتے ہیں کہ ان کا یہ اب رویہ عادت میں تبدیل ہو گیا ہے۔ لیکن وہ یہ نہیں سمجھتے ہیں کہ نشہ بذات خود ایک بیماری ہے۔ اور وہ بھی اسی بیماری میں مبتلا ہو گئے ہیں۔

ڈاکٹر سے مشورہ لینا
-------------------

نشے میں مبتلا افراد کو چاہیے کے ڈاکٹر سے رجوع کریں اور ڈاکٹر کی دی گئیں ہدایات پر مکمل اعتماد کر کے عمل پیرا ہوں۔ اور مسلسل ڈاکٹر کے ساتھ رابطہ میں رہیں اور دوا کے استعمال سے ہونے والی جسمانی اور ذہنی تبدیلیوں سے آگاہ کریں۔ علاج معالجہ کے ساتھ ساتھ ورزش بھی کریں۔

صبر اور حوصلہ
-------------

نشہ چھوڑنے کے ابتدائی دنوں میں ذہنی دباؤ، جسمانی درد، افسردگی اور ڈپریشن کا شکار ہونا فطری بات ہے۔ جسم سے پسینہ بھی خلاف معمول نکلتا رہتا ہے۔ نشے کے عادی افراد کے لیے یہ مرحلہ بہت سخت ہوتا ہے۔ ان افراد کو چاہیے کہ وہ صبر اور حوصلے سے کام لیں اور اس بات کا عزم کریں کہ وہ آ ئندہ کبھی بھی نشہ نہیں کریں گے۔

حوالہ جات
---------
**تصويری صحافت** (انگریزی: Photojournalism) ايک مخصوص قسم کی صحافت ہے جس ميں حاليہ واقعات کی لی گئی تصاوير کو خبروں کی صورت ميں پيش کيا جاتا ہے۔ عمومی طور پر ساکن تصاوير ہی تصويری صحافت کے زمرے ميں آتی ہيں البتہ کبھی کبھار ويڈيو يا برقی لہروں والی تصاويروں کو بھی تصويری صحافت سے منسوب کيا جاتا ہے۔ تصويری صحافت، عکس بندی ميں موجود قریبی قسم کی شاخوں جيسا کہ دستاويزی تصاوير یا ناموری تصاوير سے ان طور پر بالکل جدا اور واضح ہوجاتی ہے کہ تصويری صحافت ايک خبر کی صورت ميں پيش کی جاتی ہے اور اس کا خاص مقصد موجودہ حالات کے احوال کو ہی پيش کرنا ہوتا ہے۔

ايک مصنف کی طرح تصويری صحافت کرنے والا شخص بھی ايک صحافی ہوتا ہے جو جِسمانی خطرات، خراب موسم وغيرہ کی پروا کیے بغير اپنا کام بخوبی انجام ديتا ہے۔

صنعتیات وفنیات کا اثر
---------------------

چھوٹے اور ہلکے وزن کے عکاسہ جات نے تصويری صحافت کرنے والے اشخاص کے کِردار ميں بخوبی اضافہ کرديا ہے۔ اب صحافی ڈيجيٹل عکاسہ جات کی بدولت ہزاروں کی تعداد ميں تصاوير بنا کسی مسئلہ کے بنا سکتے ہيں۔ اسی ٹيکنالوجی کی بدولت اب شہری صحافت (انگریزی: Citizen Journalism) بھی کافی رفتار کے ساتھ اپنا راستہ پکڑ رہی ہے۔

متعلقہ مضامین
-------------

* عکاسہ
* عکاسی

|  |  |
| --- | --- |
|  | ویکی ذخائر پر **تصویری صحافت** سے متعلق سمعی و بصری مواد ملاحظہ کریں۔ |
سلطنت عثمانیہ کا ایک اعزاز جو 'مجیدیہ' کہلاتا تھا، مسلم دنیا کے قدیم فوجی اعزازات میں سے ایک ہے
چھوٹی سی معدنی پلیٹ جس پر کوئی کتبہ یا نمونہ ثبت ہو جو کسی مشہور واقعہ یا موقع کی یادگار ہو۔ دور حاضر میں تو لفظ تمغا (انگریزی： Medals) کا یہی مخصوص مفہوم ہے۔ لیکن ازمنہ وسطی میں تمغوں اور سکوں میں باہم امتیاز نہیں کیا جاتا تھا۔ تمغا سازی کا فن چودھویں اور پندرھویں صدی کے درمیان اپنے عروج کو پہنچ گیا۔ اس سلسلے میں فرانسیسی اور ولندیزی کارخانے تمغا سازی کے لیے مشہور ہوئے۔ انگلستان میں سولہویں صدی سے تمغے بنائے جاتے تھے۔ چنانچہ جنگ واٹر لو 1815ء سے جنگی تمغے باقاعدہ دیے جاتے تھے۔ اور شجاعت، بہادری اور مردانگی اور نمایاں کارگزاری کے لیے بھی تمغے بنائے جاتے ہیں۔ وکٹوریہ کراس کا آغاز 1856ء میں ہوا اور اس طرح دوسرے برطانوی تمغے مختلف اوقات میں رواج میں آئے۔ شہنشاہ ایڈورڈ ششم کے زمانے سے تاجپوشی کے تمغے مسلسل دیے جاتے ہیں۔ پاکستان میں مختلف قسم کے تمغے شجاعت، کار گزاری، سماجی خدمات وغیرہ پر دیے جاتے ہیں۔ پاکستان کا اعلیٰ ترین فوجی اعزاز نشان حیدر ہے۔ اس کے علاوہ اولمپک کھیلوں اور اسی نوعیت کے دیگر مقابلوں میں پہلے دوسرے اور تیسرے نمبر پر آنے والے کھلاڑیوں کو طلائی، نقرئی اور کانسی کے تمغے دیے جاتے ہیں۔

|  |  |
| --- | --- |
|  | ویکی ذخائر پر **تمغا** سے متعلق سمعی و بصری مواد ملاحظہ کریں۔ |
مہارانی **جند کور** (شاہ مکھی: ਜਿੰਦ ਕੌਰ‎)
جنہیں عام طور پر **رانی جنداں** بھی کہا جاتا ہے سکھ سلطنت کے مہاراجا رنجیت سنگھ کی سب سے چھوٹی بیوی اور آخری مہاراجا دلیپ سنگھ کی والدہ تھیں۔ مہارانی جند کور 1817ء میں گاؤں چڈھ، ضلع سیالکوٹ، تحصیل جعفروال میں پیدا ہوئیں۔ وہ اپنی خوبصورتی اور بہادری کی وجہ سے جانی جاتی ہیں اسی لیے انھیں "پنجاب کا مسالینہ" کہا جاتا ہے۔

رنجیت سنگھ کے پہلے تین جانشینوں کے سیاسی قتل کے بعد اس کا بیٹا دلیپ سنگھ ستمبر 1843ء میں پانچ سال کی عمر میں مہاراجا بنا اور جند کور ایک نابالغ رہنما کی نمائندہ بنیں۔ پہلی اینگلو سکھ جنگ ​​میں سکھوں کی شکست کے کچھ عرصہ بعد انگریزوں نے انھیں قید کر لیا اور نظر بند کر دیا اور دلیپ سنگھ کو انگلستان بھیج دیا۔

جنوری 1861ء میں دلیپ سنگھ کو کلکتہ میں اپنی والدہ سے ملنے کی اجازت دی گئی اور وہ اسے اپنے ساتھ انگلستان واپس لے گئے، جہاں وہ 46 سال کی عمر میں یکم اگست 1863ء کو کینسنگٹن، لندن میں انتقال کر گئیں۔ اسے عارضی طور پر کینسل گرین میں دفن کیا گیا۔ اگلے سال بمبئی کے قریب ناسک میں تدفین کی گئی۔ اس کی راکھ بالآخر اس کے شوہر مہاراجا رنجیت سنگھ کی لاہور میں ان کی پوتی شہزادی بمبا صوفیہ جندان دلیپ سنگھ کی سمادھی پر لے گئی۔

چنار قلعہ
---------

رانی جنداں کو 16 مئی 1848ء کو پنجاب سے بنارس لے جایا گیا۔ بنارس کے قلعے سے اس نے بھائی مہاراج سنگھ اور چتر سنگھ اٹاری والا سے بھی رابطہ کیا۔ جب انگریزوں کو اس بات کا پتہ چلا تو انھوں نے مہارانی کو سیکورٹی بڑھانے کی بجائے سب سے محفوظ قلعہ چنار بھیجنے کا فیصلہ کیا۔ یہ مارچ 1849ء کے آخری دنوں کی بات ہے۔ جب مہارانی کو اس بات کا علم ہوا تو وہ رونے لگی اور دوسری بار احتجاج کیا۔ جب اسے حوالگی کی دھمکی دی گئی تو اسے چھوڑنے پر مجبور کیا گیا۔ اسے چنار پہنچانے کے لیے ایک بڑی فوج بھی بھیجی گئی۔ فوج کی قیادت میجر میک گریگر کر رہے تھے۔ 4 اپریل کو چنار پہنچ کر میجر میک گریگر نے مہارانی کو چنار قلعہ کے انچارج کیپٹن ریاس کے حوالے کیا اور اس سے کہا کہ وہ مہارانی کی آواز کو پہچانیں اور اسے دیکھنے کے لیے ہر روز اپنے کمرے کے اندر جائیں۔ کیونکہ مہارانی کو پردے کے پیچھے ہونی تھی، اس لیے اسے اس کی آواز سے پہچانا جانا تھا۔ 5 سے 15 اپریل 1849ء تک کیپٹن ریوس ہر روز مہارانی کے کمرے کا دورہ کرتا تھا، اس کی آواز کی شناخت کرتا تھا اور اس کی 'موجودگی' کرتا تھا۔ 15 اپریل کو کپتان نے اپنی آواز میں فرق محسوس کیا۔ جب کپتان نے 'مہارانی' (اپنے لباس میں بیٹھی نوکرانی) سے آواز میں فرق کی وجہ پوچھی تو اس نے کہا کہ مجھے زکام ہے۔ کپتان نے اسے سچ سمجھا اور واپس چلا گیا۔ درحقیقت رانی جنداں 6 اپریل 1848ء کو قلعہ سے نیپال کے لیے نکل چکی تھی۔ آخر کار 19 اپریل کو رانی کی روانگی کا راز کھل گیا۔ جنوری 1861ء میں دلیپ سنگھ کو کلکتہ میں اپنی والدہ سے ملنے کی اجازت دی گئی اور وہ اسے اپنے ساتھ انگلستان لے گئے، جہاں یکم اگست 1863ء کو کینسنگٹن (لندن) میں اس کی موت ہو گئی۔ انھیں عارضی طور پر کینسل گرین قبرستان میں دفن کیا گیا اور اگلے سال ناسک میں ان کی تدفین کی گئی۔ ان کی پوتی لاہور میں مہاراجا رنجیت سنگھ کے مزار پر اس کی راکھ لے کر آئی۔

اس کی زندگی کی عکاسی کرنے والی ایک فلم، دی ریبل کوئین، 2010 کے نیویارک انٹرنیشنل سکھ فلم فیسٹیول میں پریمیئر ہوئی۔

مزید دیکھیے
-----------

* رنجیت سنگھ

حوالہ جات
---------

1. ↑  ایف اے ایس ٹی - آئی ڈی:  — بنام: Rani of Panjab Jindan — اخذ شدہ بتاریخ: 9 اکتوبر 2017
2. ↑  بنام: Jind Kaur — اوکسفرڈ بائیوگرافی انڈیکس نمبر:  — عنوان : Oxford Dictionary of National Biography — ناشر: اوکسفرڈ یونیورسٹی پریس
**روی تیجا** (پیدائشی نام: **روی شنکر راجو بھوپتی راجو**، تاریخ پیدائش: 26 جنوری 1968ء، جنھیں **ماس مہا راجا** کے نام سے بھی جانا جاتا ہے) ایک بھارتی فلمی اداکار ہیں جو اپنی تیلگو فلموں کے باعث شہرت رکھتے ہیں۔ تیلگو سنیما میں ان کا شمار مقبول ترین اور مہنگے ترین اداکاروں میں ہوتا ہے۔ وہ اب تک ساٹھ سے زائد فلموں میں اداکاری کرچکے ہیں۔ فلم نی کوسم (1999ء) اور خدگام (2002ء) میں بہترین اداکاری پر انھیں 1999ء اور 2002ء میں نندنی اسپیشل جیوری ایوارڈ سے نوازا گیا۔ 2008ء میں انھیں فلم نینتھی پر اسٹیٹ نندنی ایوارڈ برائے بہترین اداکار دیا گیا۔

روی نے فلم کارتھاویام سے معاون فنکار کے طور پر اپنے فلمی سفر کا آغاز کیا۔ روی بعد ازاں معاون ہدایت کار بنے اور متعدد بولی ووڈ اور تیلگو فلموں کے لیے کام کیا، ساتھ ہی ’چیتنیا‘ (1991ء)، ’آج کا غنڈہ راج‘ (1992ء)، ’الاری پریودو‘ (1993ء)، ’ننی پیلاداتا‘ (1996ء) اور ’سندھورام‘ (1997ء) میں معمولی کردار بھی نبھائے۔

روی تیجا نے مرکزی اداکار کے طور پر پہلی فلم 1999ء میں ’نی کوسم‘ کی۔ اس کے بعد وہ کئی کامیاب فلموں کا حصہ بنے جن میں ’اتلو سراوانی سبرامنیم (2001ء)، اونو والیدارو استا پدارو (2002ء)، ’ایڈیٹ‘ (2002ء)، ’دبئی سینو‘ (2007ء)، ’کرشنا‘ (2008ء)، ’کک‘ (2009ء)، ’ڈان سینو‘ (2010ء)، ’میراپاکے‘ (2011ء)، ’داروو‘ (2012ء)، ’بالوپو‘ (2013ء)، ’پاور‘ (2014ء)، ’کک 2‘ (2015)، ’بنگال ٹائیگر‘ (2015ء)، ’راجا دا گریٹ‘ (2017ء)، ’ٹچ چیڈی چڈو‘ (2018ء) اور ’نیلا ٹکٹ‘ (2018ء) شامل ہیں۔

مستقبل میں ان کی تین فلمیں جاری کی جائے گی۔ امر اکبر انتھنی جس میں آپ 3 کرداروں میں نظر آئیں گے اور ہدایت کار سنتوش سرینواس کی ہدایت کردہ فلم جس کا عنوان بعد میں جاری کیا جائے گا، یہ دونوں فلمیں 2018ء میں جاری ہوگی اور تیسری فلم ہدایت کار انند کی ہدایت میں بنائی جائے گی، یہ فلم 2019ء میں جاری کی جائے گی۔

2012ء میں، فوربز کی 100 سرفہرست شخصیات میں روی سالانہ 2.3 ملین ڈالر آمدنی کے ساتھ 50ویں نمبر پر تھے، تاہم 2013ء میں وہ 68ویں اور 2015ء میں 74ویں نمبر پر رہے۔

ابتدائی زندگی
-------------

روی نے راج گوپال راجو اور راجیا لکشمی بھوپتی راجو کے گھر جگم پتہ نامی گاؤں میں جنم لیا جو آندھرا پردیش، بھارت میں واقع ہے۔ تیجا کے والد دوا ساز (فارماسسٹ) اور والدہ گھر ساز (ہوم میکر) تھیں۔ تین بیٹوں میں وہ سب سے بڑے ہیں اور اُن کے دو چھوٹے بھائی، بھارتھ اور راگھو بھی اداکار ہیں۔ روی نے اپنے بچپن کا بیشتر وقت شمالی بھارت میں گزارا کیونکہ اُن کے والد کو اپنے کام کے باعث اکثر سفر میں رہنا پڑتا تھا۔ روی نے جے پور، دہلی، ممبئی اور بھوپال میں تعلیم حاصل کی۔ انھوں نے سدھارتھ ڈگری کالج، وجے یاوادا سے فنون میں بیچلرز مکمل کیا۔ 1988ء میں فلمی کیریئر کا آغاز کرنے کے لیے وہ چینائی منتقل ہو گئے۔

حوالہ جات
---------
**عجائب گھر تہران برائے عصری فنون** (فارسی: موزه هنرهای معاصر تهران) ایرانی شہر تہران میں واقع ایک فنی عجائب گھر ہے۔ اس کی عمارت کا ڈیزائن ایرانی ماہر تعمیرات کامران ڈیبا نے تخلیق کیا ہے جو ایرانی ثقافتی تعمیرات سے لگاؤ رکھتے ہیں۔ یہ عمارت لالہ پارک تہران کے قریب ہے اور اس کی تعمیر 1977ء میں ہوئی۔ اس عجائب گھر میں مغربی ثقافتی چیزوں کا ایک بڑا ذخیرہ ہے۔ کہا جاتا ہے کہ اس میں 5۔2 ارب یورو مالیت کی ثقافتی اشیا رکھی گئی ہیں۔ اس میں آئے روز مختلف مواقع کے لحاظ سے تقریبات و نمائش ہوتی رہتی ہیں جن میں زیادہ تر مقامی فنکار حصہ لیتے ہیں۔

اسے ملکہ فرح پہلوی نے 1977ء میں ایرانی انقلاب سے محض دوسال قبل شروع کیا ۔ اس عجائب گھر کو مغربی نودرات کے حوالے سے یورپ اور شمالی امریکا کے بعد سب سے اہم سمجھا جاتا ہے۔

نگار خانہ
---------

* ونسنٹ وین خوخونسنٹ وین خوخ
* تهماسبی شاهنامهتهماسبی شاهنامه
* رنوآررنوآر
* پل گوگنپل گوگن

حوالہ جات
---------

1. ↑  Tehran Museum of Contemporary Art: The Crown Jewel, *The Harpers Bazaar Arabia*
2. ↑  Iran Has Been Hiding One of the World’s Great Collections of Modern Art, *Bloomberg*
**بریڈ اینڈریو ولیمز** (پیدائش:20 نومبر 1974ءفرینکسٹن، وکٹوریہ) آسٹریلیا کے سابق کرکٹ کھلاڑی ہیں، جنھوں نے 4 ٹیسٹ اور 25 ایک روزہ کھیلے

### گھریلو کیریئر

وہ ایک دائیں بازو کے تیز گیند باز ہیں جنھوں نے وکٹوریہ کے لیے 1994-95ء کے سیزن میں انیس سال کی عمر میں اپنا فرسٹ کلاس ڈیبیو کیا۔ وکٹورین ٹیم میں باقاعدہ جگہ برقرار رکھنے کے لیے جدوجہد کرنے کے بعد ولیمز 1999-2000ء کے سیزن کے لیے مغربی آسٹریلیا چلے گئے۔ پرتھ میں باؤنسی واکا پچ پر اس نے اپنے سب سے کامیاب ڈومیسٹک سیزن میں آگے بڑھا، 50 فرسٹ کلاس وکٹیں حاصل کیں، جس سے اگلے سال اس کا قومی ڈیبیو ہوا۔2005-06ء کے سیزن کے پہلے تین میچوں میں 57 کی باؤلنگ اوسط سے واریئرز کے لیے پانچ فرسٹ کلاس وکٹیں لینے کے بعد، اسے تسمانین ٹائیگرز کے خلاف سیزن کے چوتھے کھیل کے لیے ڈراپ کر دیا گیا اور اس نے طوفان سے باہر ہو کر رد عمل کا اظہار کیا۔ ٹریننگ سیشن اور آئی این جی کپ کے ایک روزہ میچ میں ٹائیگرز کے ساتھ کھیلنے کے لیے ٹیم کے لیے خود کو واپس لے لیا۔اسے ویسٹرن آسٹریلین کرکٹ ایسوسی ایشن نے اپنے کھیل کے معاہدے کی خلاف ورزی کے طور پر دیکھا اور ولیمز کو باقی سیزن کے لیے معطل کر دیا گیا۔ جب ویسٹرن آسٹریلیا نے 2006/07ء کے سیزن کے لیے اپنے اسکواڈ کا اعلان کیا تو وہ قابل ذکر بھول گئے، بظاہر اس کا کرکٹ کیریئر ختم ہو گیا

### بین الاقوامی کیریئر

اس وقت اس کی رفتار کم تھی اور اسے قومی ٹیم کے مستقبل کے اسٹار کے طور پر بڑے پیمانے پر بتایا گیا تھا، حالانکہ آسٹریلیا کے لیے ان کا ڈیبیو جنوری 2001ء میں نیوزی لینڈ کے خلاف ایک روزہ بین الاقوامی میچ تک نہیں ہوا تھا۔ ولیمز کو اکتوبر 2003ء تک انتظار کرنا پڑا۔ ان کا ٹیسٹ ڈیبیو لیکن وہ محدود مواقع کی وجہ سے قومی ٹیم میں باقاعدہ جگہ برقرار رکھنے کے لیے جدوجہد کر رہے تھے۔

### کیریئر کی جھلکیاں

* ولیمز کا بہترین ٹیسٹ بیٹنگ اسکور 10 ناٹ آؤٹ بھارت، میلبورن، 2003ء–2004ء کے خلاف بنایا گیا
* ان کی بہترین ٹیسٹ گیند بازی کے اعداد و شمار 53 کے عوض 4 کے عوض ہندوستان، میلبورن، 2003ء-2004ء کے خلاف آئے۔
* ولیمز کا بہترین ون ڈے بیٹنگ اسکور 13 ناٹ آؤٹ نیوزی لینڈ، میلبورن، 2001ء–2002ء کے خلاف بنایا گیا تھا۔
* 22 رن پر 5 کے عوض ان کے بہترین ون ڈے باؤلنگ کے اعداد و شمار زمبابوے، سڈنی، 2003ء-2004ء کے خلاف آئے۔

مزید دیکھیے
-----------

* کرکٹ
* ٹیسٹ کرکٹ
* ایک روزہ بین الاقوامی
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا کے ون ڈے کرکٹرز کی فہرست

حوالہ جات
---------

1. ↑
2. ↑
**تھونگلون سیسولیتھ** ((لاؤ: ທອງລຸນ ສີສຸລິດ)‏؛ پیدائش 10 نومبر 1945ء) لاؤس کے ایک سیاست دان ہیں جو سنہ 2016ء سے لاؤس کے وزیر اعظم ہیں۔ قبل ازیں وہ سنہ 2001ء سے 2016ء تک ڈپٹی وزیر اعظم اور 2006ء سے 2016ء تک وزیر خارجہ بھی رہے۔ 23 جنوری 2016ء کو تھونگلون دسویں پارٹی کانگریس میں لاؤس کے وزیر اعظم منتخب ہوئے۔

سوانح حیات
----------

تھونگلون لاؤس کے ہوافان صوبہ میں پیدا ہوئے اور ہوافان ہی میں واقع نیو لاؤ ہک ست کالج میں سنہ 1962ء سے 1969ء تک تعلیم حاصل کی اور بعد ازاں مزید تعلیم کے لیے سوویت اتحاد اور ویت نام کا رخ کیا۔ تھونگلون لاؤ زبان کے ساتھ ساتھ ویتنامی، روسی اور انگریزی زبانیں بھی جانتے ہیں۔

تھونگلون اپنی سیاسی زندگی میں متعدد اہم مناصب پر فائز رہے، سنہ 1987ء سے 1992ء تک ڈپٹی وزیر خارجہ، 1993ء سے 1997ء تک وزیر محنت و سماجی بہبود اور 1998ء سے 2000ء تک قومی اسمبلی، لاؤس کے رکن رہے۔ 27 مارچ 2001ء کو انھیں ڈپٹی وزیر اعظم اور ریاستی منصوبہ ساز کمیٹی کا صدر بنایا گیا اور بعد ازاں 8 جون 2006ء کو وزیر خارجہ کے منصب پر فائز ہوئے۔

حوالہ جات
---------

1. ↑  رون کوربن (24 جنوری 2016)۔ "Laos Undergoes Communist Party Leadership Change"۔ وائس آف امریکہ۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 27 جنوری 2016  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  "Laos new cabinet lineup", Asian Political News, April 2, 2001.
تیرہ اضلاع
یہ ایک ایسی کثیرالاضلاع شکل (polygon) ہوتی ہے جس کی 13 سطحیں ہوتی ہیں۔ منظم تیرہ اضلاع (regular tridecagon) صرف پرکار اور سیدھے خط سے نہیں بنایا جا سکتا ہے اور اس کا اندرونی زاویہ 152.308 ہوتا ہے۔ اندرونی زاویوں کا مجموعہ 1980 ہوتا ہے۔

  

{\displaystyle angle=180-{\frac {360}{13}}}
{\displaystyle angle=152.308}

### استعمال

منظم تیرہ اضلاع چیک جمہوریہ کے 20 کرونا کے سکے پر بنا ہوتا ہے جو چیک جمہوریہ کے تیرہ انتظامی حصوں کو ظاہر کرتا ہے۔

رقبہ
----

منظم تیرہ اضلاع جس کے کنارے (edge) کی لمبائی a ہو اس کا رقبہ مندرجہ ذیل قائدے سے نکالا جا سکتا ہے۔

  

{\displaystyle A={\frac {13}{4}}a^{2}\cot {\frac {\pi }{13}}\simeq 13.1858\,a^{2}.}

حوالہ جات
---------

1. ↑  Colin R. Bruce, II, George Cuhaj, and Thomas Michael, *2007 Standard Catalog of World Coins*, Krause Publications, 2006, ISBN 0896894290, p. 81.

| * د
* ب
* ت
منظم کثیر الاضلاع |
| --- |
| اضلاع کی تعداد کے لحاظ سے فہرست |
| 1 سے 10 تک اضلاع | 
* واحد الاضلاع
* ثانی الاضلاع
* تکون
* چکور
* مخمس
* مسدس
* ہفت اضلاع
* ہشت اضلاع
* نو اضلاع
* دس اضلاع

 |
| 11 سے 20 تک اضلاع | 
* گیارہ اضلاع
* بارہ اضلاع
* تیرہ اضلاع
* چودہ اضلاع
* پندرہ اضلاع
* سولہ اضلاع
* سترہ اضلاع
* اٹھارہ اضلاع
* انیس اضلاع
* بیس اضلاع

 |
| دیگر | 
* تیس اضلاع
* Tetracontagon
* ہزار اضلاع
* دس لاکھ اضلاع
* لامتناہی اضلاع

 |
| کثیر ضلعی ستارہ | 
* ستارہ مخمس
* ستارہ مسدس
* ستارہ ہفت اضلاع
* ستارہ ہشت اضلاع
* ستارہ نو اضلاع
* ستارہ دس اضلاع
* ستارہ گیارہ اضلاع
* ستارہ بارہ اضلاع

 |

|  |  |
| --- | --- |
|  | ویکی ذخائر پر **تیرہ اضلاع** سے متعلق سمعی و بصری مواد ملاحظہ کریں۔ |
خواتین میں جنسی فعالیت اور ہیجان کی کیفیت پیدا ہونے کے مراحل کا تصویری جائزہ۔ ماہرین عمرانیات کے مطابق خواتین کے جنسی اور ذہنی طور پر تیار ہونے میں جماع سے قبل جذبات ابھارنے کے لیے مردوں کی جانب سے کیے جانے والے اعمال کا بڑا دخل ہے۔
**جنسی شعور لانا** یا **جنسیت ابھارنا** (انگریزی: Sexualization) کسی چیز کو اپنی نوعیت کے حساب سے شہوانی بنانا یا کسی کا خود کی جنسیت سے باشعور ہونا ہے۔ اس کا استعمال بہ طور خاص مردوں اور عورتوں کے ضمن میں ہوتا ہے۔ جنسیت ابھارنا جذبات کو حقیقی رنگ دینے سے تعلق رکھتا ہے۔ امیریکن سائیکولوجیکل ایسوسی ایشن کی رو سے جنسیت ابھارنا اس اس وقت ہوتا ہے جب "لوگ ایک دوسرے کو جنسی اشیاء تصور کرنے لگتے ہیں اور باہمی تجزیہ جسمانی ظواہر اور جنسی رجحانات کی بنا پر کرتے ہیں۔

مزید دیکھیے
-----------

* جنسیت

حوالہ جات
---------

1. ↑  Staff writer۔ "Sexualization (definition)"۔ Collins English Dictionary۔ اخذ شدہ بتاریخ 30 ستمبر 2013  تحقق من التاريخ في: `|access-date=` (معاونت)
2. ↑  Staff writer۔ "Sexualize"۔ میریام ویبسٹر۔ اخذ شدہ بتاریخ 30 ستمبر 2013  تحقق من التاريخ في: `|access-date=` (معاونت)
3. ↑  Gwen Dewar (اکتوبر 2012)۔ "The sexualization of girls: Is the popular culture harming our kids?"۔ parentingscience.com۔ Parenting Science  تحقق من التاريخ في: `|date=` (معاونت)